**NÁRODNÁ RADA SLOVENSKEJ REPUBLIKY**

**VII. volebné obdobie**

**Návrh**

**zákon**

z ... 2017,

**ktorým sa mení a dopĺňa zákon č. 189/2015 Z. z. o kultúrno-osvetovej činnosti**

Národná rada Slovenskej republiky sa uzniesla na tomto zákone:

**Čl. I**

Zákon č. 189/2015 Z. z. o kultúrno-osvetovej činnosti sa mení a dopĺňa takto:

1. V § 3 odseku 1 sa vypúšťa písm. b).

Doterajšie písm. c) sa označuje ako písm. b).

Poznámka pod čiarou k odkazu 4) sa vypúšťa.

1. V § 3 ods. 2 druhej vete sa vypúšťajú slová „samosprávny kraj a“.
2. V § 3 odseku 4 písm. b) sa vypúšťajú slová „samosprávneho“.
3. V § 4 ods. 3 sa slová „podľa § 3 ods. 1 písm. b) a c)“ nahrádzajú slovami „podľa § 3 ods. 1 písm. b)“.
4. V § 4 ods. 4 sa slová „„podľa § 3 ods. 1 písm. b) a c)“ nahrádzajú slovami „podľa § 3 ods. 1 písm. b)“.
5. V § 5 sa odsek 1 dopĺňa písm. e) až g), ktoré znejú:

„e) určuje kultúrno-osvetové zariadenie, ktoré vykonáva odborno-poradenskú, metodickú a informačno-dokumentačnú činnosť pre kultúrno-osvetové zariadenia, iné právnické osoby a fyzické osoby, ktoré vykonávajú kultúrno-osvetovú činnosť na území kraja,

f) určuje kultúrno-osvetové zariadenie, ktoré vedie evidenciu v oblasti kultúrno-osvetovej činnosti na území kraja,

g) určuje, ktoré kultúrno-osvetové zariadenie vykonáva regionálnu pôsobnosť alebo krajskú pôsobnosť na území kraja.

1. § 6 znie:

„§ 6

Pôsobnosť orgánov územnej samosprávy na úseku kultúrno-osvetovej činnosti

Obec môže pri výkone samosprávy

a) zriadiť alebo založiť, zrušiť alebo zlúčiť kultúrno-osvetové zariadenie s pôsobnosťou na území obce a s regionálnou pôsobnosťou alebo s krajskou pôsobnosťou na území kraja po určení podľa § 5 ods. 1 písm. g),

b) zabezpečiť a koordinovať kultúrno-osvetovú činnosť na území obce, a to najmä prostredníctvom kultúrno-osvetového zariadenia, ku ktorému vykonáva zriaďovateľskú funkciu alebo zakladateľskú funkciu.

1. Za § 7 sa vkladá § 7a, ktorý vrátane nadpisu znie:

„§ 7a

Osobitné ustanovenie k zriaďovateľskej pôsobnosti

Z dôvodov hodných osobitného zreteľa môže ministerstvo do 30. júna 2017 určiť, že kultúrno-osvetové zariadenie, ktoré bolo podľa doterajších predpisov v pôsobnosti samosprávneho kraja, sa od 1. januára 2018 považujú za kultúrno-osvetové zariadenie zriadené ministerstvom.“.

1. Za § 8 sa vkladá nový § 8a, ktorý vrátane nadpisu znie:

„§ 8a

Prechodné ustanovenie k úpravám účinným od 1. januára 2018

Kultúrno-osvetové zariadenie zriadené alebo založené samosprávnym krajom do 31. decembra 2017 sa považuje za kultúrno-osvetové zariadenie zriadené alebo založené obcou, v územnom obvode ktorej sa kultúrno-osvetové zariadenie nachádza.

**Čl. II**

Tento zákon nadobúda účinnosť 1. januára 2018 okrem čl. I bodu 8, ktorý nadobúda účinnosť dňom vyhlásenia.